FLK «Nisshin Maru» (1987)

FLK «Nisshin Maru» (japansk: 日新丸) er et flytende hvalkokeri og det største skipet i den japanske hvalfangstflåten. Det ble bygget av Hitachi i 1987 som fabrikktråler og døpt «Chikuzen Maru», men ble i 1991 ombygget til hvalkokeri med opphalingsslipp til erstatning for den over dobbelt så store «Nisshin Maru 3» (tidligere «Kosmos III»). «Nisshin Maru» har status som forskningsskip og har siden 1991 fanget 300-440 vågehval årlig i Antarktis med 3-4 hvalbåter.Brief Outline of the Japanese Research Whaling Program in the Antarctic (JARPA)  Whaling Library . Besøkt 15. april 2009

 Kollisjon 2006 
«Nisshin Maru» og Greenpeaces MS «Arctic Sunrise» kolliderte i januar 2006. ICR publiserte videomateriale for å vise at «Arctic Sunrise» traff det japanske hvalfartøyethttp://www.icrwhale.org/eng/GPAS2.mpg, men Greenpeace hevdet at det motsatte var tilfellet og at «Nisshin Maru» avskar deres fartøy.Greenpeace ship rammed by whalers  Greenpeace International. Besøkt 15. april 2009.

 Brann 2007 
Den 12. februar 2007 brøt det ut brann i skipets prosesseringsanlegg under fangst i Sørishavet. De omfattende skadene medførte at skipet i ti dager var ute av stand til å gå for egen maskin. En person omkom i brannen.Japan Ends Antarctic Whale Hunt Fox News. Besøkt 15. april 2009. New Zealand krevde at skipet måtte taues vekk, spesielt på grunn av nærheten til Kapp Adare og verdens største koloni av hekkende Adeliepingviner. Japans Institute of Cetacean Research (ICR), som administrerer skipet sammen med Kyodo Senpaku Kaisha, nektet å ta imot hjelp fra Greenpeace-skipet MS «Esperanza» som siden 17. februar hadde befunnet seg i nærheten for å overvåke situasjonen. Den 28. februar kunngjorde ICR at de avsluttet sesongens fangst på grunn av ødelagt utstyr, og «Nisshin Maru» returnerte til Japan.

 Se også 
 Liste over flytende hvalkokerier

 Referanser 

 Eksterne lenker 


  Institute of Cetacean Research

Kategori:Hvalkokerier
Kategori:Japans næringsliv
Kategori:Artikler i Antarktis-prosjektet
Kategori:Skip fra 1987
Kategori:Skip bygget i Japan
Kategori:Japanske skip
Kategori:Japan og Antarktis
Kategori:Artikler i sjøfart-prosjektet